Aberdeen ตกลงควบรวม Standard Life เสริมแกร่ง! - FINNOMENA
การรวมกันของทั้งสองในครั้งนี้จะทำให้บริษัทร่วมนี้กลายเป็นบริษัทที่ดูแลบริหารสินทรัพย์ที่ใหญ่ที่สุดในสหราชอาณาจักร รวมกว่า 660 พันล้านเหรียญ และมีพนักงานประมาณ 9,000 คน
20 มี.ค. 2560

การรวมกันของทั้งสองในครั้งนี้จะทำให้บริษัทร่วมนี้กลายเป็นบริษัทที่ดูแลบริหารสินทรัพย์ที่ใหญ่ที่สุดในสหราชอาณาจักร รวมกว่า 660 พันล้านเหรียญ และมีพนักงานประมาณ 9,000 คน
แต่ทั้งนี้ข้อตกลงนี้ยังต้องขึ้นอยู่กับเงื่อนไขหลายๆ อย่าง รวมถึงการอนุมัติจากผู้ถือหุ้นด้วย ส่วนชื่อใหม่นั้นคาดว่าจะเป็นการรวมชื่อของสองบริษัทเข้าด้วยกัน คือ “Standard Life and Aberdeen”
หากควบรวมสำเร็จแล้วผู้ถือหุ้นของอเบอร์ดีนจะถือหุ้นประมาณหนึ่งในสาม และผู้ถือหุ้นของ Standard Life จะถือที่เหลือสองในสาม เป็นไปตามมูลค่าหลักทรัพย์ที่อเบอร์ดีน มีมูลค่า 3.8 พันล้านปอนด์ และ Standard Life มูลค่า 7.5 พันล้านปอนด์
โดยจะมี Sir Gerry Grimstone จาก Standard Life ดำรงตำแหน่งประธานคณะกรรมการ และ Simon Troughton จากอเบอร์ดีนเป็นรองประธาน
ซึ่งการรวมกันครั้งนี้เพื่อเป็นการเพิ่มประสิทธิภาพการแข่งขันกับพวกบริษัทยักษ์ใหญ่จากฝั่งอเมริกา เช่น Blackrock
แต่ทั้งนี้อาจมีพนักงานที่ไม่ได้ไปต่อ เนื่องจากมีตำแหน่งงานที่ทับซ้อนกัน เช่นแผนก IT หรือ พนักงานขาย ซึ่งคาดว่าอาจจะทำให้คนตกงานถึง 10% จากพนักงานทั้งหมด
ที่มา : http://www.bbc.com/news/business-39177320
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: